Document ID: 31991D0061

ΑΠΟΦΑΣΗ ΤΟΥ ΣΥΜΒΟΥΛΙΟΥ της 4ης Φεβρουαρίου 1991 για την τροποποίηση της απόφασης 90/218/ΕΟΚ σχετικά με τη χρήση της σωματοτροπίνης βοοειδών ( BST ) ( 91/61/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής ( 1 ),
τη γνώμη του Ευρωπαϊκού Κοινοβουλίου ( 2 ),
τη γνώμη της Οικονομικής και Κοινωνικής Επιτροπής ( 3 ),
Εκτιμώντας :
ότι, το Συμβούλιο με την απόφασή του 90/218/ΕΟΚ ( 4 ) για τη χρήση σωματοτροπίνης βοοειδών ( BST ), ζήτησε από τα κράτη μέλη να απαγορεύσουν, μέχρι τις 31 Δεκεμβρίου 1990, τη χορήγηση, στο έδαφός τους, σωματοτροπίνης στις αγελάδες γαλακτοπαραγωγής με οποιοδήποτε μέσο, δεδομένου ότι δεν έχουν ακόμη καταστεί επαρκώς σαφείς οι διάφορες επιδράσεις και συνέπειες αυτής της χορήγησης -
ότι η αρχικά προβλεπόμενη προθεσμία για την εμπεριστατωμένη μελέτη αυτών των επιδράσεων και συνεπειών, ήταν μικρή, και ότι η διατήρηση του status quo, των εθνικών, κανονιστικών διατάξεων για τη χορήγηση αυτής της ουσίας, συμφωνήθηκε με συμφωνία κυρίων -
ότι για να ληφθούν τα αποτελέσματα των πραγματοποιούμενων μελετών, απαιτείται πρόσθετη προθεσμία και ότι κρίνεται ως εκ τούτου αναγκαίο για να μην προδικασθούν αυτά τα αποτελέσματα να προστεθεί, στην άδεια διάθεσης στην αγορά η απαγόρευση χορήγησης της σωματοτροπίνης βοοειδών που προβλέπεται στην απόφαση 90/218/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Η απόφαση 90/218/ΕΟΚ τροποποιείται ως εξής :
1 . Ο τίτλος αντικαθίσταται από το ακόλουθο κείμενο :
"Απόφαση 90/218/ΕΟΚ του Συμβουλίου της 25ης Απριλίου 1990, σχετικά με τη διάθεση στην αγορά και τη χρήση σωματοτροπίνης βοοειδών ( BST )."
2. Το άρθρο 1 αντικαθίσταται από το ακόλουθο κείμενο :
"Άρθρο 1
Παρά την επιστημονική και τεχνική εξέταση των εφαρμογών που επιτάσσονται από την κοινοτική νομοθεσία, τα κράτη μέλη μεριμνούν έως τις 31 Δεκεμβρίου 1991, ώστε να μην επιτρέπεται εντός της επικρατείας των η διάθεση στην αγορά και χορήγηση σωματοτροπίνης βοοειδών και η χορήγησή της στις αγελάδες γαλακτοπαραγωγής με οποιοδήποτε μέσο ."
3 . Στο άρθρο 4, οι ημερομηνίες "1η Οκτωβρίου 1990 και 31 Δεκεμβρίου 1990" αντικαθίστανται από τις ημερομηνίες "1η Οκτωβρίου 1991 και 31 Δεκεμβρίου 1991" αντίστοιχα . Άρθρο 2
Η παρούσα απόφαση απεθύνεται στα κράτη μέλη . Βρυξέλλες, 4 Φεβρουαρίου 1991 .

Labels: 7
17
0
6